આગમી અઢી વર્ષ માટે સમિતિઓના વિવિધ ચેરમેનોની રચના કરવા માટે કડોદરાનગર પાલીકા પ્રમુખ સીમાદેવી ઠાકુરના અધ્યક્ષ સ્થાને ૧૪ સમિતિઓના ચેરમેનોની વરણી કરવામાં આવી હતી. જેમાં માત્ર એક જ કીરણ પરમારને ફરી તેમના આકારણી સમિતિના ચેરમેન પદે રીપીટ કરાયા હતા.જ્યારે તમામ સમિતિમા ફેરફાર જાવા મળ્યો હતો.નગરની મુખ્ય કારોબારીના ચેરમેન પદે ભાજપ સંગઠનના યુવા મોર્ચાના પ્રમુખ અને અગાઉના અઢી વર્ષ માટે પાલીકાના પ્રમુખ પદે રહી ચુકેલા અંકુરભાઇ દેસાઇને તેમની કાર્યશૈલી જોઈ પાર્ટીઓ તેમને ફરી મહત્વના હોદ્દા ઉપર કારોબારી પદે નીમણુક કરવામાં આવી હતી. બાંધકામ ખાતાના અધ્યક્ષ તરીકે મહાવીર શાહની નીમણુક કરવામાં આવી હતી. જેને લઇને અગાઉ બાંધકામ સમિતિના ચેરમેન પદે હતા. તેવા સંજય શર્માને ગટર સમિતીના ચેરમેન પદે નીમણુક કરાતા તેઓ સામાન્ય સભામાં ગેરહાજર રહ્યા હતા. બીજી તરફ રોશની સમીતીના ચેરમેન આશાબેન પશરીજાને પણ સંસ્કૃતિ સમિતિના ચેરમેન બનાવતા તેઓએ પણ હોદ્દો લેવાની ના પાડી હતી. અને મિટીંગ પુરી થતાં જ તે પણ ચાલ્યા ગયા હતા. આમ નગર પાલીકાની વિવિધ સમીતીઓના ચેરમેનોની નીમણુક કરવામાં આવી હતી. ભાજપના કેટલાક સભ્યામાં પણ છુપો રોષ દેખાયો હતો.